એશિયાની નંબર વન ગણાતી બનાસડેરીના ૩પ૦ કરોડના ખર્ચે તૈયાર થયેલા ચીઝ અને વ્હે પ્લાન્ટના લોકાર્પણ તેમજ દેશી ગાયના એ-ર દૂધ અને બનાસ મધના લોન્ચિંગ સાથે જિલ્લામાં અનેકવિધ લોક કલ્યાણની યોજનાઓના શુભારંભ પ્રસંગે ભારતના વડાપ્રધાન બન્યા બાદ સૌ પ્રથમવાર નરેન્દ્ર મોદી ઉત્તર ગુજરાતના પ્રવાસે આવી રહ્યા છે. તા. ૧૦-૧ર-ર૦૧૬ ને શનિવારે ૧૧-૦૦ કલાકે ડીસા ખાતે એરોડ્રામ મેદાન પર યોજાનારી જંગી મેદનીને નરેન્દ્ર મોદી સંબોધશે અને અનેક પ્રજાકીય યોજનાઓની જાહેરાત કરીને જિલ્લાના વિકાસમાં નવા પ્રાણ ફૂંકશે.